Koördinate: 51°31′34″N 0°04′41″W﻿ / ﻿51.52611°N 0.07806°W﻿ / 51.52611; -0.07806
Gentrifikasie het van Shoreditch en Hoxton, twee tradisionele werkersklasbuurte, sedert die middel van die 1990's gesogte woonplekke vir professioneles uit die kreatiewe en mediabedryf gemaak - 'n proses wat met vinnig stygende eiendomspryse gepaard gegaan het. Vroeëre nywerheidsgeboue is omgeskep tot kantoor- en woonstelgeboue, terwyl talle kunsgalerye, kroeë, restaurante en klubs (soos dié in Curtain Road en Old Street) geopen is.
Die transformasieproses is verder bevorder deur die opening van die Hackney Community College-kampus. Die tekort aan bouerwe in die City of London het reeds vanaf die 1980's daartoe gelei dat nuwe kantooreiendomme in Shoreditch opgerig is. Die Broadgate-projek met 35 verdiepings, wat in 2008 voltooi is, was destyds een van die grootstes van sy soort in Europa.
Die vroeëre varieté-teater Shoreditch Empire Theatre (ook bekend as The London Music Hall), wat in High Street geleë was, word met 'n bekende persoonlikheid uit die vermaakwêreld verbind - Charlie Chaplin het hier opgetree voordat hy na die Verenigde State geëmigreer het.
In die laat 19de en vroeë 20ste eeu het vakkundige meubelmakers hul werkswinkels in Shoreditch geopen. Tot die meubeldryf se agteruitgang in die 1980's was die vervaardiging en groothandel vir meubels vir die Britse en oorsese markte in Shoreditch gekonsentreer. Intussen is baie werkswinkels omgeskep tot kantore, kroeë, restaurante en sogenaamde leef-en-werkeenhede (live/work units). Die plaaslike tradisie van meubelmakery en die verskillende meubelstyle in Engeland vanaf omstreeks 1600 word gedokumenteer in die Geffrye Museum in Kingsland Road.
↑ (en) arthurlloyd.co.uk: Shoreditch Theatres and Halls. Besoek op 10 April 2020
↑ Joanna Smith en Ray Rodgers: Behind the Veneer: The South Shoreditch Furniture Trade and Its Buildings. Swindon: English Heritage 2006. 'n PDF-uitgawe van die boek mag hier afgelaai word: historicengland.co.uk: Behind the Veneer
Wikimedia Commons het meer media in die kategorie Shoreditch.
Toerisme en vermaak
Eiendomme en leefstyle
Country Life, 16 Januarie 2020: Shoreditch life: How a little-loved corner of London became a hotbed of art, culture and £5m loft apartments
Ontsluit van "https://af.wikipedia.org/w/index.php?title=Shoreditch&oldid=2224629"